เท็กซัส โฮลเอ็ม

thumb|300px|เท็กซัสโฮลเอ็มจะมีการ์ด 5 ใบ (การ์ดชุมชน) วางอยู่กลางโต๊ะ ที่ผู้เล่นทุกคนสามารถดูได้

**เท็กซัส โฮลเอ็ม** (Texas Hold'em , hold'em) เป็นการเล่นชนิดหนึ่งของโป๊กเกอร์ ซึ่งเกมจะประกอบไปด้วยการ์ดสองใบสำหรับผู้เล่นและการ์ดชุมชน (Community Cards) 5 ใบเปิดอยู่กลางโต๊ะ - ชุดของสามใบและการ์ดอีก 2 ใบตามมาใน 2 รอบ ซึ่งผู้เล่นมีทางเลือกที่จะเช็ค พนัน เพิ่มเงินเดิมพัน หรือทิ้งการ์ด ในแต่ละรอบ

## ภาพรวม
เท็กซัสโฮลเด็ม เป็นการเล่นโดยใช้โป๊กเกอร์ ประกอบไปด้วยเงินเดิมพันที่สนับสนุนโดยผู้เล่น การ์ดชุมชน 5 ใบ การ์ดของผู้เล่น 2 ใบต่อ 1 คน และเงินเดิมพัน

เกมแบ่งออกเป็นหลายส่วนตามชุดของการ์ดในมือ ในตอนสุดท้าย ผู้เล่นที่ได้การ์ดสูงสุดเท่านั้นได้เงินเดิมพันทั้งหมด เมื่อการ์ดชุมชนครบ 5 ใบ จะเป็นการโชว์การ์ด ใครที่ได้การ์ดสูงสุดจะเป็นผู้ชนะ ผู้เล่นที่ได้การ์ดสูงสุดจะมี 1 คน แต่ในบางครั้ง ถ้าเสมอกัน จะได้คนละครึ่ง และอาจจะมีบางครั้งที่ผู้เล่นคนอื่น ๆ โยนการ์ดทิ้ง คนที่เหลือจะได้เงินทั้งหมดไปถึงแม้ว่าการ์ดชุมชนจะไม่ครบห้าใบก็ตาม

## วิธีการเล่น
ก่อนการเล่น ผู้เล่นสองคนที่อยู่ด้านซ้ายนับจากเจ้ามือเรียกว่า *Big Blind* และ *Small Blind* ซึ่งจะถูกบังคับให้วางเงินเดิมพัน โดย Big Blind จะต้องจ่ายเป็นสองเท่าของ Small Blind เช่น ถ้า Small วาง $20 Big จะต้องวาง $40 และนำเงินเดิมพันวางไว้กลางโต๊ะ (เรียกว่า Pot)

ผู้เล่นแต่ละคนจะได้การ์ดสองใบที่ห้ามให้ผู้เล่นคนอื่นดู (Hole Card) ถ้าแจกการ์ดครบแล้วจะเป็นส่วนของการวางเงินเดิมพัน ซึ่งจำนวนเงินเดิมพันที่วางได้ต่ำสุดจะขึ้นอยู่กับ Big Blind ผู้เล่นสามารถเก (เพิ่มเงินเดิมพัน) ได้ (Raise) ซึ่งผู้เล่นทุกคนต้องจ่ายเงินเป็นจำนวนเท่ากัน

ถ้าเห็นว่าการ์ดที่ตนเองได้มานั้นสู้ไม่ไหว ผู้เล่นสามารถทิ้งการ์ดได้ (Fold) ซึ่งผู้เล่นไม่ต้องวางเงินเดิมพัน แต่จะไม่มีสิทธิ์ในการได้รับรางวัล

เมื่อการวางเงินเดิมพันสิ้นสุดลง เจ้ามือจะวางการ์ดสามใบไว้กลางโต๊ะ (The Flop) การ์ดที่อยู่กลางโต๊ะเรียกว่าการ์ดชุมชน เพราะเป็นการ์ดที่ผู้เล่นทุกคนต้องใช้ หลังจากนั้นการ์ดอีกใบจะถูกวางกลางโต๊ะ (Turn) ในรอบนี้ผู้เล่นสามารถผ่าน (Check) โดยไม่ต้องวางเงินได้ ถ้าไม่มีใครสู้ (วางเงินเดิมพัน) (Call) หลังจากนั้นการ์ดใบสุดท้ายจะถูกเปิดออก (The River) และกติกาเหมือนเดอะรีเวอร์

หลังจากที่มีการ์ดชุมชน 5 ใบ + การ์ดโฮล 2 ใบ ผู้เล่นจะต้องเลือกการ์ดเพียง 5 ใบที่ดีที่สุด ใครที่ได้ไพ่ที่ดีที่สุดก็จะเป็นผู้ชนะและได้รับเงินรางวัลทั้งหมด (Winner-takes-all) แต่ถ้าได้การ์ดเหมือนกันและตัว *Kickers* เหมือนกัน ก็จะเสมอและได้รับเงินรางวัลคนละครึ่ง แต่กรณีนี้เกิดขึ้นได้ไม่บ่อยนัก

## ตัวอย่าง
นี่คือตัวอย่าง : 

ผู้เล่นแต่ละคนจะต้องเลือกเล่นการ์ดที่ดีที่สุด 5 จาก 7 ใบ :

ในกรณีนี้ ประพนธ์ได้ *Full House* ซึ่งดีที่สุด จึงเป็นผู้ชนะ ทรงพลได้ดีรองลงมา ส่วนนำพลได้การ์ดแย่ที่สุด 

## ศัพท์ในเกม

ศัพท์ที่ใช้เรียกกันในเกมโป๊กเกอร์นั้นแม้แต่คนที่ใจแข็งที่สุดก็อาจจะตระหนกตกใจได้ แต่เราจะพยายามอธิบายให้เข้าใจได้ง่าย

ต่อไปนี้คือศัพท์ที่ใช้กันทั่วไปในเกมโป๊กเกอร์:

;การแจกครั้งแรก
:ไพ่ชุดแรกที่แจกให้ผู้เล่นก่อนที่ผู้เล่นจะต้องตัดสินใจ

;ไพ่โฮล (HOLE CARDS)
:ไพ่ 2 ใบแรกที่แจกให้ท่านโดยคว่ำหน้าลง จะเรียกกันอีกอย่างว่า "พ็อคเก็ตคาร์ด" ในเท็กซัส โฮลด์เอ็ม

;แบ๊ดบีท (BAD BEAT)
:คำนี้เป็นศัพท์ที่ใช้หมายถึงตอนที่ท่านมีไพ่ในมือที่ดีมาก แต่ก็ต้องแพ้มือที่ดีกว่า ห้องโป๊กเกอร์บางแห่งให้รางวัลแจ็คพ็อตสำหรับมือแบ๊ดบีทที่ดีที่สุด ซึ่งก็คือมือแพ้ที่ดีที่สุดนั่นเอง 

;บิ๊กบลายด์ (BIG BLIND)
:ผู้เล่นที่อยู่ทางซ้ายมือของเจ้ามือวางสมอลบลายด์ (เดิมพันบังคับ) ซึ่งเท่ากับครึ่งหนึ่ง ของเดิมพันจำนวนน้อยที่สุด ผู้เล่นที่อยู่ทางซ้ายมือของเขาจะวางบิ๊กบลายด์ ซึ่งมีเท่ากับเงินเดิมพันที่น้อยที่สุด 

;สมอลบลายด์ (SMALL BLIND)
:ดู บิ๊กบลายด์

;เจ้ามือ (DEALER)
:คือผู้เล่นที่ได้รับการตั้งให้เป็นเจ้ามือในแต่ละมือ เขาไม่ได้เป็นคนแจกไพ่จริง ๆ แต่เป็นคนที่วางเดิมพันเป็นคนสุดท้าย จึงเป็นตำแหน่งที่อาจได้เปรียบ 

;บอร์ด (BOARD)
:ไพ่หงายในเกมฟล็อป 

;ปุ่ม (BUTTON)
:แผ่นกลมที่จะบอกว่าใครเป็นเจ้ามือสำหรับมือนี้ ปุ่มนี้จะเลื่อนตามเข็มนาฬิกา (ไปทางซ้าย) ในแต่ละมือ

;เงินกองกลาง (POT)
:ชิปทั้งหมดที่อยู่กลางโต๊ะ เป็นจำนวนเงินที่เราจะได้เมื่อเล่นชนะ

;สู้ (CALL)
:เดิมพันที่เท่ากับเดิมพันที่วางอยู่ตอนนั้น

;หมอบ (FOLD)
:การทิ้งไพ่ เมื่อท่านคิดว่าไพ่ในมือของท่านไม่ดีพอที่จะเล่นแล้ว

;ผ่าน (CHECK)
:หากไม่มีการวางเดิมพันเพิ่มอีก ท่านสามาารถผ่านแล้วรอดูว่าจะมีคนอื่นวางเดิมพันหรือไม่ หากทุกคนผ่าน เกมก็จะเลื่อนไปเล่นรอบต่อไป

;เก, เกทับ (RAISE, RE-RAISE)
:เดิมพันที่เป็นการเพิ่มเงินเดิมพันที่วางอยู่ในตอนนั้น

;เทหน้าตัก (ALL-IN)
:เมื่อผู้เล่นมีชิปไม่พอที่จะ "สู้" เขาต้องเดิมพันด้วยชิปทั้งหมดที่มีรวมทั้งเงินกองกลางในตอนนั้นด้วย เดิมพันใด ๆ ที่วางหลังจากนั้นจะอยู่วางไว้นอกกองกลาง เรียกว่าไซด์พ็อต และเขาจะไม่เกี่ยวข้องกับเงินไซด์พ็อตนี้ หากมือของเขาสูงที่สุด เขาจะได้เงินจากเงินกองกลางเท่านั้น แต่จะไม่ได้เงินไซด์พ็อต 

;ฟล็อป (FLOP)
:ไพ่ 3 ใบแรกในไพ่หงายของเกมเท็กซัส โฮลด์เอ็ม หรือ โอมาฮ่า โป๊กเกอร์ 

;เทิร์น (TURN)
:ไพ่ใบที่ 4 จากกองกลางในเกมฟล็อป

;ริเวอร์ (RIVER)
:ไพ่ใบสุดท้ายในไพ่หงายของเกมฟล็อป และหมายถึงไพ่ใบสุดท้ายใน 7 คาร์ด สตั๊ด

;ตัวคุม (KICKER)
:ไพ่แต้มสูงที่อยู่กับไพ่คู่หรือ 2 คู่ (นับตัวคุมเพียงหนึ่งใบ หากเท่ากัน เช่น K - K ให้ตัดสินเป็นเสมอและแบ่งเงินกองกลาง โดยไม่ดูดอกไพ่ และไม่ดูไพ่ลำดับถัดไป)

;มัคคาร์ด (MUCHKED CARDS) 
:การทิ้งไพ่โดยที่ไม่ให้ใครเห็นไพ่นั้น 

;นัท (NUTS)
:มือที่ดีที่สุดเท่าที่จะเป็นไปได้ในเกม มือที่ชนะทุกมือ และสมควรจะวางเดิมพันให้มาก ๆ 

;พ็อคเก็ตคาร์ด (POCKET CARDS)
:มีความหมายเหมือนกับไพ่โฮล 

;โพสต์ (POST) 
:โพสต์ โดยขึ้นอยู่กับ โป๊กเกอร์ เกม

;อัตราการหักเงินกองกลาง (RAKE)
:เงินที่คาสิโนดึงมาจากเงินกองกลางทุกครั้งเป็นค่านายหน้า 

;ฟิช (FISH)
:ผู้เล่นที่อ่อนหัดที่สุดในโต๊ะ เป็นคนที่เสียเงินมากที่สุด เกี่ยวกับคำนี้จะมีสำนวนอยู่ว่า "หากมองดูไปรอบ ๆ โต๊ะแล้วไม่เจอคนที่อ่อนที่สุด แสดงว่าตัวคุณนั่นเองที่อ่อนที่สุด และคุณควรจะเลิกเล่นได้แล้ว" 

;รอบของการวางเดิมพัน (ROUNDS OF BETTING)
:รอบของการวางเดิมพันจะจบลงเมื่อผู้เล่นทุกคนได้มีโอกาสที่จะหมอบ สู้ หรือเพิ่มแล้ว 

;เปิดทั้งหมด (SHOWDOWN)
:เมื่อการวางเดิมพันเสร็จสิ้นผู้เล่นทุกคนจะต้องเปิดไพ่ทุกใบในมือ เพื่อดูว่าใครมีมือที่สูงที่สุด

;ช็อตเด็ค (SHORTDECK)
:เป็นรูปแบบการเล่นโป๊กเกอร์อีกรูปแบบหนึ่ง โดยจะใช้ไพ่ที่มีจำนวนน้อยกว่าปกติ ซึ่งจะมีกฎดังต่อไปนี้
* ไพ่ใน 1 สำรับ จะประกอบไปด้วยไพ่ A, K, Q, J, 10, 9, 8, 7 และ 6 โดยไพ่ที่มีแต้ม 2, 3, 4 และ 5 จะถูกตัดออกจากเด็ค
* ความแข็งแกร่งของไพ่ จากเดิมที่ ฟูลเฮ้าส์ (ตองคู่) จะชนะ ฟลัช (สี) จะถูกเปลี่ยนให้เป็น ฟลัช จะชนะ ฟูลเฮ้าส์ แทน
* ไพ่ สเตรท (เรียง) ที่มีค่าต่ำสุด จะเป็น 9, 8, 7, 6, A แทน

## หมายเหตุ

หมวดหมู่:เกมไพ่
หมวดหมู่:โป๊กเกอร์